**KHL:n laajeneminen** on ollut monikansallisen KHL-liigan tavoitteena sarjan perustamisesta 2008 asti. Osa suunnitelmista on toteutunut, osa epäonnistunut ja osaa ollaan vasta toteuttamassa. Vuonna 2012 liiga esitti tavoitteen kasvattaa liigan koko 64 joukkueeseen 22 maassa. Laajenemishaluja hillittiin kahta vuotta myöhemmin toteamalla, että 32 joukkuetta olisi ideaali KHL-liigalle.

Liigan mielipide on sittemmin kääntynyt ja se on alkanut karsia taloudellisesti heikompia joukkueita pois sarjasta. Ensimmäisinä putosivat Lada Toljatti ja Jugra Hanty-Mansijsk vuonna 2018.

Historia
--------

### 2009–2010

Synkentyneiden talousnäkymien vuoksi liigajohto katsoi, että tuleva 2009–2010-kausi mentäisiin nykyisellä joukkuemäärällä. Liigan on ollut tarkoitus laajentua 30 joukkueen sarjaksi jo toiselle kaudelle ja myöhemmin 32 joukkueen liigaksi.*lähde?* Avtomobilist Jekaterinburgin oli tarkoitus liittyä uuteen sarjaan jo kaudelle 2008–2009, mutta taloudellisista ongelmista johtuen seura jäi sarjan ulkopuolelle.

Lopulta kaudella 2009–2010 uutena joukkueena mukaan tuli vain HK Avtomobilist, samalla kun HK Himik Voskresensk teki konkurssin ja luopui liigapaikastaan.

### 2010–2011

Kaudelle 2010–2011 kuusi seuraa haki laajennuspaikkaa: Jugra Hanty-Mansijsk, HK Krylja Sovetov Moskova, Gazovik Tjumen, HK Budiveljnyk, Lev Poprad ja HK Vėtra. Näistä Jugra ja Budiveljnyk saivat luvan liittyä KHL:ään. Budiveljnyk joutui jättämään paikkansa, sillä seuran jäähalli ei valmistunut ajoissa. Budivelnikin paikka annettiin Lev Popradille, joka ei saanut Slovakian jääkiekkoliitolta ajoissa lupaa, joten kauden ainoa uusi joukkue oli Jugra Hanty-Mansijsk. Lada Toljatti jätti sarjan taloudellisten vaikeuksien vuoksi ja HK MVD ja HK Dynamo Moskova yhdistyivät OHK Dynamoksi.

### 2011–2012

Kaudelle 2011–2012 liittyi slovakialainen Lev Poprad, kun se sai luvan Slovakian jääkiekkoliitolta.

### 2012–2013

Kaudelle 2012–2013 Lev Popradin tilalle tuli Lev Praha. Uusina joukkueina liittyivät Donbass Donetsk ja Slovan Bratislava. Myös Lokomotiv Jaroslavl palasi sarjaan lento-onnettomuuden takia pitämänsä vuoden tauon jälkeen.

### 2013–2014

KHL laajeni jälleen uuteen maahan, kun kroatialainen KHL Medveščak Zagreb liittyi uutena seurana liigaan. Toisena uutena seurana sarjaan liittyi Admiral Vladivostok.

### 2014–2015

KHL laajeni yhdeksänteen maahan, kun Helsingin Jokerit siirtyi liigaan ensimmäisenä suomalaisjoukkueena. Toisena uutena joukkueena sarjaan tuli HK Sotši. Sarjaan palasi Lada Toljatti.

### 2015–2016

HK Spartak Moskova palasi sarjaan.

### 2016–2017

KHL laajeni uuteen maahan, kun sarjaan liittyi Kiinan pääkaupungista Pekingistä tuleva HC Red Star Kunlun.

Mahdollinen laajentuminen
-------------------------

Ruotsista on pyydetty sarjaan kahta joukkuetta Frölunda HC:ta ja Färjestads BK:ta. Kumpikaan joukkue ei ole hyväksynyt tai hylännyt tarjousta. Norjalainen Vålerenga Ishockey on ilmaissut kiinnostuksensa KHL-liigasta, mutta suunnitelmat on laitettu syrjään.

KHL halusi laajentua 2010-luvun alussa myös Itävaltaan. Kumppaniksi pohdittiin EC Red Bull Salzburgia. SKA Pietarin toimitusjohtaja Barry Smith sanoi, että laajentuminen on mahdollista kolmessa–neljässä vuodessa. Red Bullin ja seuran omistaja Dietrich Mateschitz suosisi kuitenkin Saksan DEL-liigaa.*lähde?* Laajentumista Britanniaan on pidetty mahdollisena ja siihen on paikallista kannatusta. Laajeneminen vaatisi todennäköisesti uuden areenan rakentamista ja seuran perustamista. Vuonna 2016 neuvoteltiin edelleen italialaisten ja englantilaisten kanssa.

Valko-Venäjän jääkiekkoliitto on asettanut tavoitteekseen saada neljä maansa joukkuetta KHL:ään. Myös Ukrainan jääkiekkoliitto on halunnut toisen joukkueen KHL-liigaan. Ukrainalaisista joukkueista HK Sokol Kiova ja HK Berkut Kiova ovat olleet kiinnostuneita sarjasta, mutta Ukrainan kriisin myötä ukrainalaiset joukkueet ovat vetäytyneet KHL:stä.

Liettuassa on ollut hankkeita KHL-joukkueen perustamisesta maan pääkaupunkiin. Sveitsissä ja Puolassa on myös ollut projektit uusien laajennusjoukkueiden perustamisesta. Myös Virossa on ollut KHL-hanke. Yksikään näistä hankkeista ei ole toteutunut ja liigaan otetut länsieurooppalaiset joukkueet ovat vähitellen vetäytyneet sarjasta.

Useat venäläiset seurat ovat ilmaisseet kiinnostuksensa liittyä KHL:ään. Muun muassa HK Krylja Sovetovilla on ollut monta vuotta tavoitteena kasata uusi ammattilaisjoukkue. Sahalinin saarelle on väläytelty myös joko joukkueen perustamista tai olemassa olevan joukkueen siirtämistä sinne. Venäjällä on esitetty ajatus myös liigan kasvattamisesta aivan uuteen suuntaan Arabiemiirikuntiin.

Liigan johtakunnassa on esitetty myös ajatuksia sarjan laajentamisesta Kiinaan, Japaniin ja Etelä-Koreaan. Kiina tuli mukaan kaudelle 2016–2017 ja toinenkin kiinalaisjoukkue on valmisteilla.

Uzbekistanilainen Binokor Taškent on asettanut tavoitteekseen KHL-liigan. Seura liittyi VHL-liigaan kaudella 2019–2020.

Toteutumattomat laajenemiset
----------------------------

Moskovan alueella sijainnut HK Dmitrov toivoi nousua sarjaan parissa–kolmessa vuodessa, mutta taloudellinen kriisi ajoi seuran konkurssiin. Keväällä 2011 arvailtiin jopa, että KHL laajentuisi Milanoon, Italiaan, mutta huhu ei ole saanut vahvistusta.

Yhteenveto
----------

|  | Joukkue | Kaupunki | Halli | Liiga | KHL:ään | Luopui sarjapaikasta |
| --- | --- | --- | --- | --- | --- | --- |
| Toteutunut | Venäjä Avtomobilist Jekaterinburg | Jekaterinburg, Venäjä | Uralets | VSL | 2009 |  |
| Venäjä Jugra Hanty-Mansijsk | Hanty-Mansijsk, Venäjä | Arena Jugra | VSL | 2010 | 2018 |
| Slovakia Lev Poprad | Poprad, Slovakia | Tatravagonka Arena | – | 2011 | 2012 |
| Tšekki Lev Praha | Praha, Tšekki | Tipsport Arena | – | 2012 | 2014 |
| Slovakia Slovan Bratislava | Bratislava, Slovakia | Slovnaft Arena | SloEx | 2012 | 2019 |
| Ukraina Donbass Donetsk | Donetsk, Ukraina | Urheilupalatsi Družba | VHL | 2012 | 2014 |
| Venäjä Admiral Vladivostok | Vladivostok, Venäjä | Fetisov Arena | – | 2013 |  |
| Kroatia KHL Medveščak Zagreb | Zagreb, Kroatia | Dom Sportova | EBEL | 2013 | 2017 |
| Suomi Jokerit | Helsinki, Suomi | Hartwall Arena | SML | 2014 |  |
| Venäjä HK Sotši | Sotši, Venäjä | Bolšoi-areena | – | 2014 |  |
| Venäjä Lada Toljatti | Toljatti, Venäjä | Lada Arena | VHL | 2014 | 2018 |
| Kiina HC Red Star Kunlun | Peking, Kiina | LeSports Center | – | 2016 |  |
| Peruuntunut | Ukraina HK Budiveljnyk | Kiova, Ukraina |  | – | – | 2010 |
|

Lähteet
-------

1. ↑  KHL presents plan with 64 teams  13.6.2012. IIHF. Viitattu 19.3.2014. (englanniksi)
2. ↑  У министра конструктивная позиция по легионерам Championat. Viitattu 28.6.2019. (venäjäksi)
3. ↑  Kaksi KHL-seuraa ulos sarjasta Ilta-Sanomat. Viitattu 9.9.2018.
4. ↑  HS:Venäjän KHL:n joukkuemäärä pysyy entisellään Viitattu 1.2.2009
5. ↑  Martin Merk: Game over for chemists  27.7.2009. IIHF. Viitattu 25.9.2009. (englanniksi)
6. ↑  Завершен прием заявок от клубов, желающих вступить в КХЛ www.khl.ru:  KHL. Viitattu 9.9.2010. (venäjäksi)
7. ↑  Медведев: «Будивельник» будет играть в КХЛ» HK Budivelnik.  Arkistoitu 25.7.2011. Viitattu 9.9.2010. (venäjäksi)
8. ↑  Budivelnik will not play in KHL KHL.  Arkistoitu 2.7.2010. Viitattu 9.9.2010. (englanniksi)
9. ↑  «Лев» не сыграет в ближайшем сезоне KHL. Viitattu 9.9.2010. (venäjäksi)
10. ↑  KHL saa ensi kaudeksi joukkueen Kroatiasta hs.fi. Viitattu 1.5.2013.
11. ↑  Jokerit siirtyy KHL:aan, halli uuteen omistukseen  28.6.2013. Jatkoaika.com. Viitattu 28.6.2013.
12. ↑  Vålerengas KHL-drøm lagt på is til 2015/16 tv2. Viitattu 13.7.2016. (norjaksi)
13. ↑  Who can really join the KHL? Eurohockey.com. Viitattu 13.7.2016. (englanniksi)
14. ↑  Чернышенко: до 15 сентября замораживаем трансферы трёх клубов КХЛ Чемпионате. Viitattu 28.6.2019. (venäjäksi)
15. 1 2  Going East and West  14.10.2009. IIHF. Viitattu 25.3.2014. (englanniksi)
16. ↑  Dennis Mende: KHL team in Switzerland?  23.12.2011. eurohockey.com. Viitattu 25.3.2014. (englanniksi)
17. ↑  Davide Tuniz: Gdansk is ready to land in KHL  26.1.2013. eurohockey.net. Viitattu 25.3.2014. (englanniksi)
18. ↑  Tallinnan Ilves ei pelaa KHL:ssä ensi kaudella Suomikiekko. Viitattu 13.7.2016.
19. ↑  Aivis Kalnins: Russian businessman talks KHL expansion to Dubai HockeyBuzz. Viitattu 28.6.2019. (englanniksi)
20. ↑  Farid Bektemirov: Russian hockey goes east  25.6.2013. RBTH Asia Pacific.  Arkistoitu 28.1.2016. Viitattu 25.3.2014. (englanniksi)
21. ↑  KHL vill ha två lag i Kina Expressen. Viitattu 13.7.2016. (ruotsiksi)
22. ↑  Клуб из Узбекистана будет играть в ВХЛ, после ОИ-2022 он может войти в КХЛ Чемпионате. Viitattu 28.6.2019. (venäjäksi)